[pic] | EVROPSKA KOMISIJA |

Bruselj, 20.12.2010

COM(2010) 764 konč.

2010/0368 (COD)

Predlog

UREDBE EVROPSKEGA PARLAMENTA IN SVETA

o razveljavitvi določenih zastarelih aktov Sveta s področja skupne kmetijske politike

OBRAZLOŽITVENI MEMORANDUM

Številni akti, ki so bili sprejeti v zadnjih desetletjih, so postali brezpredmetni, vendar formalno še vedno veljajo. Zastareli so zaradi svoje začasne narave ali ker so njihovo vsebino povzeli poznejši akti. Številni akti, povezani s pristopom novih držav članic in predvideni za čas neposredno po njihovem pristopu kot prehodni akti, so zdaj zastareli. Evropski parlament, Svet in Komisija so se v medinstitucionalnem sporazumu o boljši pripravi zakonodaje dogovorili, da je treba pravo Skupnosti posodobiti in strniti z razveljavitvijo aktov, ki se ne uporabljajo več. Akte, ki nimajo več nadaljnjega pomena, je zaradi izboljšanja preglednosti in gotovosti prava Unije treba umakniti iz „acquis communautaire“.

Komisija je že večkrat, delno z običajnimi postopki za razveljavitev delno pa z razglasitvijo zadevnih aktov Komisije za zastarele, iz pravnega reda umaknila zastarelo zakonodajo. Komisija je tudi opredelila vrsto aktov Sveta, povezanih s skupno kmetijsko politiko, ki temeljijo na členih 42 in 43 Pogodbe (prejšnja člena 36 in 37), in dva akta o pristopu, ki so postali brezpredmetni, vendar formalno še vedno veljajo. Komisija nima pristojnosti, da bi akte, ki jih je sprejel Svet, razglasila za zastarele. V interesu pravne varnosti Komisija predlaga, da Svet in Evropski parlament akte, naštete v tem predlogu, razveljavita.

2010/0368 (COD)

Predlog

UREDBE EVROPSKEGA PARLAMENTA IN SVETA

o razveljavitvi določenih zastarelih aktov Sveta s področja skupne kmetijske politike

EVROPSKI PARLAMENT IN SVET EVROPSKE UNIJE STA –

ob upoštevanju Pogodbe o delovanju Evropske unije, prvega pododstavka člena 42 in člena 43(2) Pogodbe,

ob upoštevanju Akta o pristopu iz leta 1979 ter zlasti člena 60, točke 5 člena 61 in člena 72(1) Akta,

ob upoštevanju Akta o pristopu Španije in Portugalske ter zlasti člena 234(3) Akta,

ob upoštevanju predloga Evropske Komisije,

po posredovanju osnutka zakonodajnega akta nacionalnim parlamentom,

ob upoštevanju mnenja Evropskega ekonomsko-socialnega odbora[1],

ob upoštevanju mnenja Odbora regij[2],

v skladu z rednim zakonodajnim postopkom,

ob upoštevanju naslednjega:

1. Izboljšanje preglednosti prava Unije je bistveni del strategije za boljše oblikovanje pravnih aktov, ki jo izvajajo institucije Unije. Zato je primerno iz veljavne zakonodaje umakniti tiste akte, ki nimajo več nobenega pravega učinka.

2. Naslednje uredbe, povezane s skupno kmetijsko politiko, so zastarele, vendar formalno še vedno veljajo:

3. Uredba Sveta (EGS) št. 2052/69 z dne 17. oktobra 1969 o financiranju izdatkov za izvajanje Konvencije o pomoči v hrani s strani Skupnosti[3]. Navedena uredba je postala brezpredmetna, saj so njeno vsebino povzeli poznejši akti.

4. Uredba Sveta (EGS) št. 1467/70 z dne 20. julija 1970 o določitvi nekaterih splošnih pravil za intervencije na trgu surovega tobaka[4]. Navedena uredba je postala brezpredmetna, saj so njeno vsebino povzeli poznejši akti.

5. Uredba Sveta (EGS) št. 3279/75 z dne 16. decembra 1975 o poenotenju režimov, ki jih uporabljajo posamezne države članice za uvoz živih dreves in drugih rastlin, čebulic, korenin in podobnega, rezanega cvetja in okrasnega listja iz držav nečlanic[5]. Navedena uredba je postala brezpredmetna, saj so njeno vsebino povzeli poznejši akti.

6. Uredba Sveta (EGS) št. 1078/77 z dne 17. maja 1977 o uvedbi sistema premij za netrženje mleka in mlečnih proizvodov ter za preoblikovanje čred za proizvodnjo mleka[6]. Z navedeno uredbo so bili uvedeni ukrepi, ki so se uporabljali do 31. marca 1978, in je zato brezpredmetna.

7. Uredba Sveta (EGS) št. 1853/78 z dne 25. julija 1978 o določitvi splošnih pravil v zvezi s posebnimi ukrepi za ricinusovo seme[7]. Z navedeno uredbo so bili uvedeni ukrepi za uporabo Uredbe Sveta (EGS) št. 2874/77 z dne 19. decembra 1977 o posebnih ukrepih za ricinusovo seme[8], ki je prenehala veljati 30. septembra 1984 in je torej brezpredmetna.

8. Uredba Sveta (EGS) št. 2580/78 z dne 31. oktobra 1978, ki podaljšuje tržno leto 1977/78 za oljčno olje, določa posebne ukrepe za ta sektor in spreminja Uredbo (EGS) št. 878/77 o menjalnih tečajih, ki se uporabljajo v kmetijstvu[9]. Navedena uredba je zadevala samo tržni leti 1977/1978 in 1978/1979 ter je torej postala brezpredmetna.

9. Uredba Sveta (EGS) št. 1/81 z dne 1. januarja 1981 o določitvi splošnih pravilih za sistem pristopnih kompenzacijskih zneskov za žitarice[10]. Navedena uredba je bila predvidena za uporabo v prehodnem obdobju po pristopu Grčije k Evropskim skupnostim in je torej postala brezpredmetna.

10. Uredba Sveta (EGS) št. 1946/81 z dne 30. junija 1981 o omejitvi investicijske pomoči za proizvodnjo mleka[11]. Navedena uredba je postala brezpredmetna, saj so njeno vsebino povzeli poznejši akti.

11. Uredba Sveta (EGS) št. 2989/82 z dne 9. novembra 1982 o odobritvi pomoči za porabo maslo na Danskem, v Grčiji, Italiji in Luksemburgu[12]. Z navedeno uredbo so bili uvedeni samo začasni ukrepi in je torej postala brezpredmetna.

12. Uredba Sveta (EGS) št. 3033/83 z dne 26. oktobra 1983 o odpravi „pristopnih“ kompenzacijskih zneskov za likerska vina[13]. Navedena uredba je bila predvidena za uporabo v prehodnem obdobju po pristopu Grčije k Evropskim skupnostim in je torej postala brezpredmetna.

13. Uredba Sveta (EGS) št. 564/84 z dne 1. marca 1984 o ukinitvi pomoči za naložbe na področju proizvodnje mleka[14]. Navedena uredba je zadevala samo leto 1984 in je torej postala brezpredmetna.

14. Uredba Sveta (EGS) št. 2997/87 z dne 22. septembra 1987 o določitvi višine pomoči proizvajalcem hmelja za letino v letu 1986 in posebnih ukrepov za nekatere pridelovalne regije[15]. Z navedeno uredbo je bil uveden poseben ukrep, ki se je uporabljal do leta 1990, in je torej postala brezpredmetna.

15. Uredba Sveta (EGS) št. 1441/88 z dne 24. maja 1988 o spremembi Uredbe (EGS) št. 822/87 o skupni ureditvi trga za vino[16]. Z navedeno uredbo je Svet dobil pooblastilo, da prilagodi nekatere prehodne določbe, pogojene s pristopom Portugalske Evropskim skupnostim, in je torej postala brezpredmetna.

16. Uredba Sveta (EGS) št. 1720/91 z dne 13. junija 1991 o spremembi Uredbe št. 136/66/EGS o vzpostavitvi skupne ureditve trga za olja in masti[17]. Z navedeno uredbo je bilo uvedenih več izjemnih ukrepov za skupno ureditev trga za olja in masti, ki so se uporabljali najpozneje do 30. junija 1992, in je torej postala brezpredmetna.

17. Uredba Sveta (EGS) št. 740/93 z dne 17. marca 1993 o nadomestilu Skupnosti za dokončno prenehanje proizvodnje mleka na Portugalskem[18]. Z navedeno uredbo je bil uveden poseben ukrep, ki se je izvajal do leta 1996, in je torej postala brezpredmetna.

18. Uredba Sveta (EGS) št. 741/93 z dne 17. marca 1993 o uporabi skupne intervencijske cene za oljčno olje na Portugalskem[19]. Navedena uredba je bila predvidena za uporabo v prehodnem obdobju po pristopu Portugalske k Evropskim skupnostim in je torej postala brezpredmetna.

19. Uredba Sveta (EGS) št. 744/93 z dne 17. marca 1993 o določitvi splošnih pravilih za uporabo dodatnega trgovinskega mehanizma za dobavo pridelkov, razen sadja in zelenjave, na Portugalsko[20]. Navedena uredba je zadevala uporabo Uredbe Sveta (EGS) št. 3817/92 z dne 28. decembra 1992 o določitvi splošnih pravilih za uporabo dodatnega trgovinskega mehanizma za uvoz pridelkov, razen sadja in zelenjave, v Španijo[21] za Portugalsko, ki je bila pozneje razveljavljena in je torej postala brezpredmetna.

20. Uredba Sveta (ES) št. 2443/96 z dne 17. decembra 1996 o določitvi dodatnih ukrepov za neposredno dohodkovno podporo rejcem ali za sektor govejega in telečjega mesa[22]. Navedena uredba je zadevala samo leto 1997 in je torej postala brezpredmetna.

21. Uredba Sveta (ES) št. 2200/97 z dne 30. oktobra 1997 o izboljšanju proizvodnje jabolk, hrušk, breskev in nektarin v Skupnosti[23]. Z navedeno uredbo se je uvedla posebna premija za tržno leto 1997/1998 in je torej postala brezpredmetna.

22. Uredba Sveta (ES) št. 2330/98 z dne 22. oktobra 1998 o ponudbi za odškodnino določenim proizvajalcem mleka in mlečnih proizvodov, začasno omejenih pri opravljanju njihove dejavnosti[24]. Navedena uredba je zadevala samo poseben začasen ukrep in je torej postala brezpredmetna.

23. Uredba Sveta (ES) št. 2800/98 z dne 15. decembra 1998 o prehodnih ukrepih, ki se uporabljajo v okviru skupne kmetijske politike zaradi uvedbe evra[25]. Z navedeno uredbo se je določil samo prehodni ukrep in je torej postala brezpredmetna.

24. Uredba Sveta (ES) št. 2802/98 z dne 17. decembra 1998 o programu za dobavo kmetijskih proizvodov Ruski federacij.[26] Z navedeno uredbo se je določil samo enkratni ukrep in je torej postala brezpredmetna.

25. Uredba Sveta (ES) št. 660/1999 z dne 22. marca 1999 o spremembi Uredbe (EGS) št. 2075/92 in določitvi premij in jamstvenih pragov za tobak v listih po skupinah sort in državah članicah za letine 1999, 2000 in 2001[27]. Navedena uredba je zadevala samo letine 1999, 2000 in 2001 ter je torej postala brezpredmetna.

26. Uredba Sveta (ES) št. 546/2002 z dne 25. marca 2002 o določitvi premij in jamstvenih pragov za tobak v listih po skupinah sort in državah članicah za letine 2002, 2003 in 2004 ter o spremembi Uredbe (EGS) št. 2075/92[28]. Navedena uredba je zadevala samo letine 2002, 2003 in 2004 ter je torej postala brezpredmetna.

27. Uredba Sveta (ES) št. 527/2003 z dne 17. marca 2003 o dovoljenju za ponudbo in dobavo nekaterih iz Argentine uvoženih vin, namenjenih za neposredno prehrano ljudi, na katerih so bile opravljene enološke obdelave, ki niso predvidene v Uredbi (ES) št. 1493/1999[29]. Z navedeno uredbo se je uvedlo odstopanje, ki se je uporabljalo samo do 30. septembra 2003, in je torej postala brezpredmetna.

28. Zaradi pravne varnosti in jasnosti je treba zastarele uredbe razveljaviti –

SPREJELA NASLEDNJO UREDBO:

Člen 1

Uredbe (EGS) št. 2052/69, (EGS) št. 1467/70, (EGS) št. 3279/75, (EGS) št. 1078/77, (EGS) št. 1853/78, (EGS) št. 2580/78, (EGS) št. 1/81, (EGS) št. 1946/81, (EGS) št. 2989/82, (EGS) št. 3033/83, (EGS) št. 564/84, (EGS) št. 2997/87, (EGS) št. 1441/88, (EGS) št. 1720/91, (EGS) št. 740/93, (EGS) št. 741/93, (EGS) št. 744/93, (ES) št. 2443/96, (ES) št. 2200/97, (ES) št. 2330/98, (ES) št. 2800/98, (ES) št. 2802/98, (ES) št. 660/1999, (ES) št. 546/2002 in (ES) št. 527/2003 se razveljavijo.

Člen 2

Ta uredba začne veljati tretji dan po objavi v Uradnem listu Evropskih skupnosti .

Uredba je v celoti zavezujoča in se neposredno uporablja v vseh državah članicah.

V […],

Za Evropski parlament Za Svet

Predsednik Predsednik

[1] UL C , , str. .

[2] UL C , , str. .

[3] UL L 263, 21.10.1969, str. 6.

[4] UL L 164, 27.7.1970, str. 32.

[5] UL L 326, 18.12.1975, str. 1.

[6] UL L 131, 26.5.1977, str. 1.

[7] UL L 212, 2.8.1978, str. 1.

[8] UL L 332, 24.12.1977, str. 1.

[9] UL L 309, 1.11.1978, str. 13.

[10] UL L 1, 1.1.1981, str. 1.

[11] UL L 197, 20.7.1981, str. 32.

[12] UL L 314, 10.11.1982, str. 25.

[13] UL L 297, 29.10.1983, str. 1.

[14] UL L 61, 2.3.1984, str. 34.

[15] UL L 284, 7.10.1987, str. 19.

[16] UL L 132, 28.5.1988, str. 1.

[17] UL L 162, 26.6.1991, str. 27.

[18] UL L 77, 31.3.1993, str. 5.

[19] UL L 77, 31.3.1993, str. 7.

[20] UL L 77, 31.3.1993, str. 11.

[21] UL L 387, 31.12.1992, str. 12.

[22] UL L 333, 21.12.1996, str. 2.

[23] UL L 303, 6.11.1997, str. 3.

[24] UL L 291, 30.10.1998, str. 4.

[25] UL L 349, 24.12.1998, str. 8.

[26] UL L 349, 24.12.1998, str. 12.

[27] UL L 83, 27.3.1999, str. 10.

[28] UL L 84, 28.3.2002, str. 4.

[29] UL L 78, 25.3.2003, str. 1.